เจ้าหน้าที่สายตรวจเทศกิจ ดำเนินการตรวจสอบในจุดที่ประชาชนร้องเรียนบริเวณป้ายรถเมล์ ในพื้นที่ทำการค้าหน้าตลาดดาวคะนองฝั่งขาเข้า พบผู้ค้าทำการค้าจริง จึงดำเนินการตักเตือนไม่ให้ทำการค้าและผลักดันผู้ค้าพร้อมให้เคลื่อนย้ายแผงค้าออกจากพื้นที่ดังกล่าวทันที โดยหากพบทำการค้าอีกจะดำเนินการตามอำนาจหน้าที่ แห่ง พ.ร.บ.รักษาความสะอาดและความเป็นระเบียบเรียบร้อยของบ้านเมือง พ.ศ.2535 ต่อไป
อยากให้ทางเจ้าหน้าที่เทศกิจ แจ้งให้คนขายรายนี้ ย้ายรถเข็นไปตั้งบริเวณอื่นที่ไม่ใช่บริเวณป้ายรถเมล์ที่คนยืนรอรถ เนื่องจากกีดขวาง พื้นที่ที่คนยืนรอรถเมล์ และ พ่อค้ารายนี้ ยังชอบมีปัญหาเขม่นไม่พอใจกับคนที่มายืนรอรถเมล์ ที่ไม่ได้เป็นลูกค้าซื้อลูกชิ้นปิ้ง ซึ่งทางเท้าหรือ บาทวิถี เป็นที่สาธารณะ และบริเวณป้ายรถเมล์ที่คนยืนรอรถ ไม่สมควรที่จะให้เป็นจุดผ่อนผันให้มาตั้งขายเนื่องจากกีดขวางพื้นที่ของประชาชนที่มายืนรอรถเมล์ ซึ่งพื้นที่ตรงนี้ทาง กทม. ควรจะมาสร้างศาลา ที่พักผู้โดยสารจะเหมาะสมกว่า ไม่ควรที่จะปล่อยปละละเลย ให้หาบเร่แผงลอยมาตั้งขายกีดขวางพื้นที่ของประชาชนที่มายืนรอรถเมล์ที่ป้าย โดยไม่สมควรจะมาตั้งขายกันแบบนี้ตามอำเภอใจ ขอให้ทางเจ้าหน้าที่เทศกิจดำเนินการตามระเบียบ พรบ.เทศกิจ ให้เรียบร้อยเหมาะสม  เพราะว่าประชาชนที่มายืนรอรถเมล์ได้รับความเดือดร้อน คนมายืนรอรถไม่ได้จะมาซื้อของ จากทางร้านค้าหาบเร่แผงลอย แต่ทาง พ่อค้าแม่ค้า ฉวยโอกาสมาตั้งขายในที่สาธารณะจึงขอให้จัดระเบียบ ดำเนินการ แจ้งกับทางผู้ค้ารายนี้ให้ทราบด้วยว่าตรงนี้ไม่สมควรมาตั้งขายเนื่องจาก กีดขวางพื้นที่ สาธารณะ ในส่วนของป้ายรถเมล์ที่ ประชาชนจะมายืนรอรถเมล์ที่ป้าย และไม่ได้กำหนดให้เป็นจุดผ่อนผัน     ***เมื่อวานนี้ วันที่27ต.ค.2565 เวลา22.00น. ก็เจอผู้ขายรายนี้ยังตั้งขายอยู่ที่เดิม ขอให้ทาง จนท. เทศกิจ ได้มาตรวจสอบและดำเนินการ***
ปฏิบัติหน้าที่ได้อย่างดีเยี่ยมครับ